Øystein Holt

Øystein Holt (født 13. juni 1959 i Horten, Vestfold) er en norsk tidligere vektløfter, som konkurrerte for Horten Atletklubb og Tønsberg-Kameratene.http://web.retriever-info.com/services/archive/displayDocument?documentId=020002198311150136 Han er norsk mester tolv ganger, har vunnet syv kongepokaler, og har satt en rekke norske rekorder.

 Vektløfterkarrieren 

 Ungdoms- og juniorårene 

Øystein Holt startet med vektløfting som 12-åring, og deltok på sitt første stevne i februar 1972. Han hadde da en kroppsvekt på 38,6 kg. Et år senere, i februar 1973 vant han som 13-åring sitt første NM-gull på ungdomsnivå. Måneden etter var han med i NRK-programmet Sport'n, hvor han sammen med den da nylige olympiamesteren Leif Jenssen snakket om vektløfting.https://www.youtube.com/watch?v=gfXdZ4pDVGg

Holt vant tre NM-gull i løpet av sin tid som ungdomsløfter. Hans resultater var gode, men ikke mesterlige, og suksessen på merittfronten skyldes først og fremst mangel på sterke konkurrenter. Det var først i hans siste år som juniorløfter at han virkelig bemerket seg resultatmessig. Han vant da sine første og eneste gullmedaljer i både norsk og nordisk juniormesterskap, og i klasse -90 kg satte han norske juniorrekorder i alle disipliner med 140 kg i rykk, 175 kg i støt og 315 kg sammenlagt. Basert på disse resultatene er Holt per 2016 rangert som den poengmessig fjerde beste norske juniorløfteren gjennom tidene.

 Enorm suksess de første seniorårene 

Allerede i sitt første år som seniorløfter i 1980 vant Holt NM-gull i klasse -90 kg. Videre vant han i 1981 gull i både NM og nordisk mesterskap i samme vektklasse. I 1982 beveget han seg opp til klasse -100 kg, hvor han presterte enda bedre. Også dette året vant han gull i både NM og nordisk mesterskap. Under NM vant han dessuten sin første kongepokal, for å ha vært mesterskapets poengmessig beste løfter uavhengig av vektklasse. Hans resultater under mesterskapet var det poengmessig beste han noensinne har prestert. Med 162,5 kg i rykk, 200 kg i støt og 362,5 kg sammenlagt satte han norske rekorder i alle disipliner, og ingen av dem ble noensinne slått. Rekordene er nå å anse som historiske, idet endringer i vektklassesystemet på 1990-tallet medførte nye rekordstandarder. Men heller ikke senere har noen under 100 kg levert like gode resultater.

 Strid med Norges Idrettsforbund 

Holt ble i oktober 1982 mistenkt for dopingbruk, etter at det i media ble slått stort opp at han sammen med vektløfteren Tage Knudsen skulle ha stukket av fra en dopingprøve. https://s4.postimg.org/kclkortv1/1982_10_28_Aftenposten.png Medieoppslagene viste seg å være sterkt overdrevne, idet verken Holt eller Knudsen hadde blitt innkalt til dopingkontroll før de forlot lokalet. Dette ble senere bekreftet av Norges Idrettsforbund. I etterkant mottok både Holt og Knudsen innkalling til ny dopingprøve 31. oktober 1982. Begge møtte opp, men de nektet å la seg teste – delvis i protest mot det de mente var en uhjemlet innkalling, og delvis i protest mot å ha blitt hengt ut i media. De ba om at spørsmålet om dopingkontrollørenes innkallingsprosedyrer ble forelagt idrettsstyret i Norges Idrettsforbund for en prinsipiell behandling. Norges Idrettsforbund mente de hadde hjemmel for den aktuelle innkallingen, og kalte Holt og Knudsen inn til ny dopingprøve på Idrettens hus i Bærum 4. november 1982. Ingen av dem møtte opp, og i en felles uttalelse til NTB informerte de om at de verken ville la seg dopingteste eller konkurrere i aktiv idrett før deres forespørsel om prinsippbehandling var etterkommet. På et møte i idrettsstyret 25. november 1982 ble det vedtatt å anmelde Holt og Knudsen til Idrettsforbundets domsutvalg for brudd på dopingreglementet. Den 5. januar 1983 ble de av domsutvalget fradømt retten til å drive idrett i to år, under henvisning til at nektelse av å avgi dopingprøve likestilles med å avlegge positiv prøve.  Dette var på daværende tidspunkt de strengeste dopingdommene i norsk idretts historie. Både Holt og Knudsen anket dommen. I mars 1983 besluttet Idrettsforbundets appellutvalg å nedsette straffen til et år for begges vedkommende.  Både Holt og Knudsen ble dermed utestengt i et år, selv om ingen av dem hadde avgitt positiv dopingprøve.

 Historisk seiersrekke 

Holt gjorde comeback umiddelbart etter at utestengelsen opphørte. I 1984 deltok han i sitt første NM etter utestengelsen, hvor han ble stående uten resultat. Han ble nordisk mester senere samme år. Det påfølgende året ble han på ny norgesmester i klasse -100 kg og vant sin andre kongepokal. NM-gull vant han også de neste åtte årene, slik at han sto med totalt 12 NM-gull. Det er bare tre personer som har vunnet flere (Atle Rønning, Tore Bjørnsen og Stian Grimseth, som alle har vunnet 14 NM-gull). I løpet av disse årene vant Holt ytterligere fem kongepokaler, slik at han sto med syv totalt. Den eneste som har vunnet flere er Stian Grimseth (10 stk). Holt deltok på sitt siste store vektløftermesterskap i 1993 og trappet etter dette ned. I de påfølgende årene deltok han først og fremst på lokale og regionale stevner, inntil han i 1998 la vektløfterskoene på hylla for godt. En slorstått karriere var dermed over.

 Resultater og meritter i vektløfting 

 NM i vektløfting 

År Sted Klasse Plassering Rykk Støt Totalt 1993   Trondheim  -99 kg  1.-plass (kongepokal)  145 kg  170 kg  315 kg 1992   Tønsberg  -90 kg  1.-plass  140 kg  170 kg  310 kg 1991   Larvik  -100 kg  1.-plass (kongepokal)  147,5 kg  182,5 kg  330 kg 1990   Rjukan  -90 kg  1.-plass  145 kg  175 kg  320 kg 1989   Førde  -100 kg  1.-plass  150 kg  187,5 kg  337,5 kg 1988   Trondheim  -110 kg  1.-plass (kongepokal)  155 kg  207,5 kg  362,5 kg 1987   Haugesund  -100 kg  1.-plass (kongepokal)  152,5 kg  185 kg  337,5 kg 1986   Bergen  -100 kg  1.-plass (kongepokal)  150 kg  180 kg  330 kg 1985   Trondheim  -100 kg  1.-plass (kongepokal)  150 kg  185 kg  335 kg 1984   Rjukan  -100 kg  -  -  -  - 1982   Grenland  -100 kg  1.-plass (kongepokal)  162,5 kg  200 kg  362,5 kg 1981   Vigrestad  -90 kg  1.-plass  150 kg  175 kg  325 kg 1980   Trondheim  -90 kg  1.-plass  142,5 kg  175 kg  317,5 kg 1979   Stavanger  -75 kg  Ukjent  110 kg  132,5 kg  242,5 kg

 Junior-NM i vektløfting 

År Sted Klasse Plassering Rykk Støt Totalt 1979   Gjøvik  -75 kg  1.-plass  105 kg  135 kg  240 kg 1978   Larvik  -75 kg  Ukjent  100 kg  122,5 kg  222,5 kg 1977   Bergen  -75 kg  Ukjent  90 kg  110 kg  200 kg 1976   Kristiansand  -67,5 kg  Ukjent  75 kg  95 kg  170 kg 1975   Sarpsborg  -56 kg  Ukjent  60 kg  77,5 kg  137,5 kg 1974   Bergen  -52 kg  Ukjent  50 kg  65 kg  115 kg

 Ungdoms-NM i vektløfting 

År Sted Klasse Plassering Rykk Støt Totalt 1976   Grenland  -67,5 kg  1.-plass  85 kg  100 kg  185 kg 1975   Larvik  -60 kg  Ukjent  62,5 kg  82,5 kg  145 kg 1974   Tønsberg  -52 kg  1.-plass  55 kg  70 kg  125 kg 1973   Horten  -48 kg  1.-plass  40 kg  60 kg  100 kg

 Nordisk mesterskap i vektløfting 

År Sted Klasse Plassering Rykk Støt Totalt 1990   Tammerfors  -90 kg  2.-plass  142,5 kg  180 kg  322,5 kg 1989   Akureyri  -100 kg  4.-plass  147,5 kg  180 kg  327,5 kg 1987   Sundbyberg  -110 kg  1.-plass  145 kg  192,5 kg  337,5 kg 1986   Trondheim  -100 kg  2.-plass  150 kg  190 kg  340 kg 1985   København  -100 kg  -  150 kg  -  - 1984   Tammerfors  -100 kg  1.-plass  150 kg  190 kg  340 kg 1982   Karlstad  -100 kg  1.-plass  155 kg  190 kg  345 kg 1981   Sarpsborg  -90 kg  1.-plass  150 kg  182,5 kg  332,5 kg 1979   Ringsted  -82,5 kg  3.-plass  105 kg  140 kg  245 kg

 Junior-Nordisk i vektløfting 

År Sted Klasse Plassering Rykk Støt Totalt 1979   Lauttakylä  -82,5 kg  1.-plass  125 kg  165 kg  290 kg 1978   Lillerød  -75 kg  5.-plass  107,5 kg  130 kg  237,5 kg

 VM i vektløfting http://iwrp.net/?view=contestant&id_zawodnik=8595 

År Sted Klasse Plassering Rykk Støt Totalt 1987   Ostrava  -110 kg  10.-plass  160 kg (13)  205 kg (10)  365 kg 1985   Södertälje  -100 kg  19.-plass  145 kg (24)  187,5 kg (19)  332,5 kg 1982   Ljubljana  -100 kg  8.-plass  160 kg (9)  200 kg (9)  360 kg 1981   Lille  -100 kg  11.-plass  157,5 kg (11)  190 kg (12)  347,5 kg 1979   Thessaloniki  -82,5 kg  15.-plass  130 kg (16)  160 kg (16)  290 kg
Plassering i enkeltøvelsene fremgår i parentes.

 Referanser 

Kategori:Fødsler i 1959
Kategori:Norske vektløftere
Kategori:Dopingsaker i vektløfting
Kategori:Norske politifolk
Kategori:Kongepokalvinnere i vektløfting
Kategori:Norgesmestere i vektløfting
Kategori:Personer fra Horten kommune